## Ministru kabineta rīkojuma projekta „Par pamatbudžeta programmas „Ekonomikas attīstības programma” finanšu līdzekļu izmantošanu” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Saskaņā ar Imigrācijas likuma 23.panta astotajā daļā noteikto ārzemnieku iemaksāto līdzekļu izmantošanas mērķus nosaka gadskārtējā valsts budžeta likumā. 2. Saskaņā ar likuma par “Par valsts budžetu 2017.gadam” 58.panta pirmo daļu, Ekonomikas ministrijas budžeta programmā 33.00.00 “Ekonomikas attīstības programma” (turpmāk - 33.00.00 programma) ieskaitītie līdzekļi ir izmantojami atbalsta pasākumiem Latvijas uzņēmējiem jaunu eksporta tirgu apguvē un eksporta palielināšanā uz prioritāriem mērķa tirgiem, investīciju veicināšanai, reemigrācijas atbalsta pasākumu un mājokļa programmas finansēšanai, kā arī citiem darba vietu radīšanas un ģimeņu atbalsta pasākumiem un sistēmas administrēšanas izmaksu segšanai. Saskaņā ar Imigrācijas likuma 23.panta astoto daļu, 33.00.00 programmai atvērtajā pamatbudžeta izdevumu kontā Valsts kasē tiek ieskaitīti ārzemnieku maksājumi Imigrācijas likuma 23.panta pirmās daļas 28., 29., 30. un 31.punktā noteiktajos gadījumos. 3. Valsts pamatbudžeta programmas “Ekonomikas attīstības programma” finanšu līdzekļu izmantošana noteikta Ministru kabineta 2015.gada 9.jūnija noteikumos Nr.284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība”. Minēto noteikumu 3.punkts nosaka, ka Ekonomikas ministrija atbilstoši gadskārtējā valsts budžeta likumā noteiktajiem mērķiem, izvērtējot budžeta programmā pieejamo finanšu līdzekļu apmēru, iesniedz Ministru kabinetā rīkojuma projektu par valsts pamatbudžeta programmas “Ekonomikas attīstības programma” finanšu līdzekļu sadalījumu. 4. Saskaņā ar *Deklarācijā par Māra Kučinska vadītā Ministru kabineta iecerēto darbību* doto uzdevumu “Panāksim lielo un stratēģiski nozīmīgo investīciju projektu īstenošanu Latvijā, aktivizējot un koordinējot publiskās pārvaldes darbību labvēlīgas investīciju vides veidošanā un investīciju piesaistē” (Ministru kabineta 2016.gada 3.maija rīkojums Nr.275 “Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai”) Ekonomikas ministrijai ir jāīsteno 1.1.pasākums, pilnveidojot investīciju piesaistes mehānismu valsts un pašvaldību iesaistei investīciju piesaistē, veicinot vienotu pieeju publiskajā pārvaldē investīciju projektu apkalpošanai (turpmāk- VRP 1.1.pasākums). 5. Saskaņā ar *Uzņēmējdarbības vides pilnveidošanas pasākumu plānu* (Ministru kabineta 2017.gada 15.marta rīkojums Nr.125) 3.11.sadaļas “Lietpratīga valsts pārvalde un tās e-pakalpojumi” ietvaros paredzēts uzdevums uzņēmumus uzraugošo institūciju darbībā ieviest “Konsultē vispirms” principu. 6. Ministru kabineta 2017.gada 14.marta sēdē izskatītajā informatīvajā ziņojumā *Par Latvijas preču un pakalpojumu eksporta veicināšanas un ārvalstu investīciju piesaistes pamatnostādņu 2013.-2019.gadam īstenošanas 2013.-2015.gadā starpposma novērtējumu* (protokols Nr.12 36.§) ir uzsvērti nepieciešamie priekšnosacījumi investīciju piesaistei, kā arī turpmākie risinājumi apstiprināti ar Ministru kabineta 2017.gada 14.marta rīkojumu Nr.117 “Grozījumi Latvijas preču un pakalpojumu eksporta veicināšanas un ārvalstu investīciju piesaistes pamatnostādnēs 2013.-2019.gadam”. 7. 2017.gada 1.janvārī spēkā stājās *Jaunuzņēmumu darbības atbalsta likums*, kura mērķis ir veicināt jaunuzņēmumu veidošanos Latvijā. Lai nodrošinātu sekmīgu likumā noteikto atbalsta programmu ieviešanu, nepieciešams informēt sabiedrību par jaunuzņēmumiem pieejamajām valsts atbalsta programmām, kā arī īstenot pasākumus, kas saistīti ar Latvijas jaunuzņēmumu ekosistēmas atpazīstamības veicināšanu ārvalstīs. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pieņemot *Deklarāciju par Māra Kučinska vadītā Ministru kabineta iecerēto darbību,* Ministru kabinets ir apņēmies palielināt gan investīciju, gan eksporta apjomu kā arī pilnveidot uzņēmējdarbības vidi, padarot to pievilcīgu investoriem.  Diemžēl īstenojot Deklarāciju un tai atbilstošo Valdības rīcības plānu (VRP 1.1.pasākumu), jāsecina, ka ne vienmēr Ekonomikas ministrijas (turpmāk - EM) rīcībā ir pietiekami resursi, lai nodrošinātu iepriekšminēto pasākumu īstenošanu.  Sagatavotais Ministru kabineta rīkojuma projekts un Ministru kabineta sēdes protokollēmuma projekts paredz finansējuma piešķiršanu iepriekšminēto Deklarācijas un Valdības rīcības plāna pasākumu īstenošanai.  **1. Investīciju piesaiste un eksporta veicināšana**  Ārvalstu tiešās investīcijas (turpmāk - ĀTI) ir nozīmīgs tautsaimniecības izaugsmes avots. Latvijā ĀTI nodrošina tuvu 15% no visām investīcijām. Ņemot vērā to, ka Eiropas Savienības struktūrfondu pieejamība nākamajā plānošanas periodā varētu mazināties, ĀTI piesaistes veicināšana kļūst vēl aktuālāka.  Lai Latvija spētu piesaistīt tās potenciālam adekvātu ĀTI daļu, nepieciešams turpināt darbu pie stabilas un investoriem labvēlīgas uzņēmējdarbības vides, kas norādīts Ministru kabineta 2017.gada 14.marta sēdē izskatītajā informatīvajā ziņojumā *Par Latvijas preču un pakalpojumu eksporta veicināšanas un ārvalstu investīciju piesaistes pamatnostādņu 2013.-2019.gadam īstenošanas 2013.-2015.gadā starpposma novērtējumu*.  Vienlaikus, ņemot vērā pieaugošo konkurenci globālā līmenī attiecībā uz ĀTI piesaisti, nepieciešama proaktīva rīcība esošo un potenciālo investīciju projektu identificēšanā un kvalitatīvā apkalpošanā.  Strādājot pie VRP 1.1.pasākuma izpildes, EM ir nosūtījusi lūgumu Lielo un stratēģiski nozīmīgo investīciju projektu koordinācijas padomes (turpmāk - POLARIS padome) priekšsēdētājam ministru prezidentam Mārim Kučinskim sasaukt POLARIS padomes sēdi, kuras laikā tiktu izskatīts EM sagatavotais “*Informatīvais ziņojumus par ārvalstu investīciju piesaistes mehānisma pilnveidi un POLARIS procesa uzlabošanu*” (turpmāk - informatīvais ziņojums) un tiktu apstiprinātas izmaiņas Lielo un stratēģiski nozīmīgo investīciju projektu koordinācijas procesā. Informatīvajā ziņojumā norādīts, ka EM sadarbībā ar Latvijas Investīciju un attīstības aģentūru (turpmāk - LIAA) plāno intensificēt darbu attiecībā uz ĀTI piesaisti, īstenojot ĀTI piesaistes aktivitātes vairākos virzienos (turpmāk - aktivitāšu virzieni):   1. Ārvalstu investoru pēcapkalpošanas servisa uzlabošana; 2. Reaktīva investīciju projektu apkalpošana; 3. Proaktīvas darbības ĀTI piesaistes veicināšanai (proaktīva potenciālo ārvalstu investoru identificēšana un uzrunāšana).   EM vīzija - **Latvija kā vadošā valsts Baltijā ĀTI piesaistē.**  Darbs pie pirmajiem diviem iepriekš minētajiem virzieniem tiks īstenots balstoties uz LIAA esošajām iestrādnēm un klientu plūsmām. Vienlaikus, EM savu cilvēkresursu ietvaros plāno īstenot proaktīvas aktivitātes, kas veicina ĀTI piesaisti atbilstoši *Latvijas preču un pakalpojumu eksporta veicināšanas un ārvalstu investīciju piesaistes pamatnostādnēs 2013.-2019.gadam* noteiktajam rezultatīvajam rādītājam - ĀTI snieguma indekss no 2018.gada līdz 2020.gadam ne mazāk kā 1,2 un informatīvajā ziņojumā norādītajiem EM mērķiem:   * veicināt līdzsvarotu un konkurētspējīgu tautsaimniecības attīstību, vidējā termiņā panākot stabilu un sabalansētu 5% IKP pieaugumu ik gadu; * investīciju apjoms 25% apmērā no IKP (lai to sasniegtu, investīciju apjomam ik gadu jāpieaug par 7,5%); * piesaistītas ĀTI vismaz 1/3 apmērā no kopējām ĀTI Baltijas valstīs.   EM īstenoto ĀTI piesaistes aktivitāšu rezultatīvais mērķis:   * līdz 2019.gada beigām piesaistīti 10 jauni investīciju projekti, tajā skaitā trīs uzņēmumi no *Fortune 500* saraksta; * radītas vismaz 200 jaunas darbavietas ar vidējo bruto darba samaksu vienam nodarbinātajam virs vidējās bruto darba samaksas Latvijas Republikā 2016.gadā piemērojot koeficientu 1.2, kā rezultātā darbaspēka nodokļos valsts budžetā iemaksāto nodokļu kopsumma 2020.gadā pārsniedz 1,3 milj. *euro*\*.   (\*Aprēķins veikts balstoties uz Ministru kabineta 2017.gada 11.jūlijā nodokļu reformas ietvaros apstiprinātajiem grozījumiem likumā par iedzīvotāju ienākuma nodokli, kā arī likumā par valsts sociālo apdrošināšanu).  Proaktīvas darbības no valsts atbildīgo institūciju un amatpersonu puses bieži vien ir izšķirošs faktors ārvalstu investora izvēlē par labu investīciju veikšanai Latvijā. ĀTI piesaistes aktivitāšu ietvaros proaktīvās darbības plānots īstenot gan uzrunājot potenciālos investorus augstākā līmeņa amatpersonu ārvalstu vizītēs, gan proaktīvi gatavojot potenciālo projektu piedāvājums (t.sk. par perspektīvajām nozarēm un Latvijas kā investīciju galamērķa salīdzinošajām priekšrocībām). EM ĀTI piesaistes aktivitātes nepārklāsies ar LIAA īstenotām aktivitātēm. Cilvēkresursu un kapacitātes trūkuma dēļ, LIAA līdz šim ir koncentrējusies (un plāno to darīt arī turpmāk) uz pirmajiem diviem aktivitāšu virzieniem. Tās galvenā uzmanība pievērsta reaktīvai investīciju piesaistei un uzņēmumu pēc-apkalpošanai. Vienlaikus, EM īstenos proaktīvu potenciālo ārvalstu investoru uzrunāšanu un gadījumā, ja tās rezultātā investors izrādīs noturīgu interesi par investīciju iespējām Latvijā, tā tālāka apkalpošana tiks nodota LIAA.  EM ir noteikusi šādas mērķa grupas potenciālo ārvalstu investoru atlasei:  1. *Fortune 500* - saraksts ar 500 pasaulē lielākajām kompānijām, kas sarindotas pēc to kopējiem ienākumiem (apgrozījuma);  2. Baltijas jūras reģiona valstu lielākās kompānijas, kuras izmanto dalīto pakalpojumu centra (*shared service center*) biznesa modeli;  3. Ārvalstu uzņēmumi, kuri jau darbojas Latvijā un apsver iespējas paplašināties;  4. Kompānijas, kuras plāno pārcelt savu galveno mītnes vietu no Apvienotās Karalistes uz citām Eiropas Savienības valstīm;  5. Starptautiskas kompānijas ārpus Eiropas Savienības vai Eiropas Ekonomiskās zonas valstīm, kuras vēlas savas ražotnes vai mītnes vietas izvietot Eiropas Savienībā.  **Kvalitatīva investīciju piedāvājuma sagatavošana** ir viens no priekšnoteikumiem veiksmīgai potenciālo ārvalstu investoru uzrunāšanai.  EM plānoto ĀTI piesaistes aktivitāšu īstenošanas ietvaros paredzēts sagatavot saturiski un vizuāli augstas kvalitātes informatīvos materiālus ārvalstu investoru uzrunāšanai, kā arī papildus informācijas par Latviju sniegšanai. Strādājot pie minēto materiālu izstrādes, paredzēts koncentrēties divos rīcības virzienos:  - informācija par Latviju kopumā (tajā skaitā, kopējā vizualizācija, prezentācija, reprezentatīvie materiāli par Latviju kā investīciju zemi, ko var izmantot jebkuras augsta līmeņa valsts amatpersonas tikšanās reizē ar potenciālajiem partneriem; pasaulē izplatītākajās valodās sagatavoti un nodrukāti materiāli par investīciju vidi un iespējām Latvijā);  - informatīvie materiāli, kas izstrādāti ar mērķi uzrunāt iepriekš minētajās aktivitātēs identificētus potenciālos ārvalstu investorus (tajā skaitā, atbilstoši konkrētā uzņēmuma stratēģijai un Latvijas priekšrocībām, sagatavots individuāls piedāvājums).  Aktivitāšu ietvaros plānots organizēt amatpersonu un EM Ārvalstu investīciju piesaistes nodaļas darbinieku braucienus pie iepriekš identificētiem potenciālajiem ārvalstu investoriem. Tāpat, plānotas EM pārstāvju sākotnējās iepazīšanās vizītes pie šiem investoriem. Šādu vizīšu mērķis - tikšanās laikā ar konkrēto uzņēmumu otrā līmeņa vadību noskaidrot uzņēmuma plānus un attīstības virzienus (2017.gadā plānoto vizīšu saraksts norādīts šīs anotācijas 1.pielikuma 2.tabulā). Šobrīd ir identificētas 2017.gadā plānotās vizītes, 2018.-2019.gadā plānoto vizīšu galamērķi ir atkarīgi no turpmākās ĀTI piesaistes aktivitāšu īstenošanas.  Vienlaikus, piedāvājumu sagatavošana var ietvert Latvijas piedāvāto potenciālo investīciju projektu tehniski ekonomiskā pamatojuma izvērtēšanu gadījumos, kad EM nav pietiekošas kapacitātes specifisku projektu pilnvērtīgā izvērtēšanā.  Minēto aktivitāšu īstenošanai nepieciešams finansējums 2017.gadā - 104 110 *euro* un 2018.-2019.gadam 278 770 *euro* apmērā ik gadu.  Lai kvalitatīvi realizētu iecerētās aktivitātes, EM ĀTI piesaistes aktivitāšu īstenošanā iesaistītajiem darbiniekiem, kā arī citu ministriju augstākajai vadībai, nepieciešams nostiprināt zināšanas, kas saistās ar potenciālo ārvalstu investoru identificēšanu, uzrunāšanu un noturīgas intereses par investīciju veikšanu Latvijā radīšanu. Mērķi iecerēts sasniegt noslēdzot līgumu ar kādu no starptautiski atzītām mārketinga un konsultāciju kompānijām Latvijā par individualizētu apmācību veikšanu par jautājumiem, kas saistīti ar tiešo pārdošanu (ārvalstu investoru identificēšana un uzrunāšana). Minētās aktivitātes neizslēdz nepieciešamību pēc ārpakalpojumiem kvalitatīvu informatīvo materiālu sagatavošanai. Ārvalstu investoru uzrunāšanā būtiska nozīme ir tiem nodotajam saturam. Tā kvalitatīvai (t.sk. unikāli risinājumi) sagatavošanai nepieciešams piesaistīt starptautiski pieredzējušas un atzītas mārketinga kompānijas.  Atbilstoši valdības noteiktajam mērķim – veicināt līdzsvarotu un konkurētspējīgu tautsaimniecības attīstību, vidējā termiņā panākot stabilu un sabalansētu 5% IKP pieaugumu ik gadu, EM ir noteikusi nepieciešamību palielināt investīciju apjomu līdz 25% no IKP. Lai to sasniegtu, līdz 2019.gada beigām investīciju apjomam ik gadu jāpieaug par 7,5%. Ņemot to vērā, EM plānoto ĀTI piesaistes aktivitāšu īstenošanai nepieciešams paredzēt finansējumu līdz 2019.gada beigām.  Ievērojot EM ĀTI piesaistes aktivitāšu ietvaros noteiktās mērķauditorijas (primāri no *Fortune 500* saraksta, kā arī citi potenciālie investori) raksturlielumu (apgrozījums, investīciju apjoms) un skaitu, minētās aktivitātes (potenciālo investoru identificēšana, iesaistīto darbinieku kapacitātes celšana, piedāvājuma izstrāde, uzrunāšana, darbs ar potenciālajiem investoriem pēc sākotnējās uzrunāšanas) plānots īstenot, veicot mērķtiecīgus un secīgus pasākumus līdz 2019.gada beigām. Aptvert visu aktivitāšu ietvaros izraudzīto mērķauditoriju ar šī brīža EM rīcībā esošajiem cilvēkresursiem 2017.gadā nav iespējams.  Ņemot vērā iepriekš minēto, ĀTI piesaistes aktivitāšu īstenošanas ietvaros nepieciešams piešķirt finansējumu kapacitātes stiprināšanai (t.sk., apmācības darbiniekiem, konsultatīvais atbalsts, treniņi darbiniekiem par individualizēto prezentāciju sagatavošanu un prezentēšanu) 2017.gadā - 4 800 *euro*, 2018.gadā - 25 000 *euro* un 2019.gadā - 22 000 *euro* apmērā.  **Kopā investīciju piesaistei un eksporta veicināšanai** nepieciešams finansējums 2017.gadā - **108 910 *euro*** un 2018.gadā - **303 770 *eur****o* un 2019.gadā - **300 770 *euro***apmērā.  **2. Uzņēmējdarbības vides uzlabošana**  Viena no tautsaimniecības attīstības prioritātēm ir izcilas uzņēmējdarbības vides radīšana Latvijā. 2017.gada 21.februārī Ministru kabinetā apstiprinātā *Uzņēmējdarbības vides pilnveidošanas pasākumu plāna* sadaļas “Lietpratīga valsts pārvalde un tās e-pakalpojumi” ietvaros ir iekļauts uzdevums uzņēmumus uzraugošo institūciju darbībā **ieviest “Konsultē vispirms” principu**, kas ir viens no izcilas uzņēmējdarbības vides stūrakmeņiem.  Iniciatīvas mērķis ir uzlabot sadarbību starp uzņēmējiem un uzraugošajām iestādēm, panākot savstarpēju sapratni. Tās sasniegšanai valsts uzraugošajām iestādēm jānodrošina uz klientu orientēta uzraudzība un pakalpojumi, jāsniedz uzņēmējiem informācija un padomi par tiem saistošajām prasībām, lai sasniegtu izpildi, kā arī jāīsteno riska novērtējumā balstīta uzraudzības stratēģija. Šāda līmeņa darba kvalitātes sasniegšana ir daudzpakāpju ilgtermiņa projekts, kas iekļauj valsts iestāžu attieksmes maiņu, grozījumus normatīvajos aktos, pārorientāciju darba rezultatīvo rādītāju definēšanā, kā arī virkni apmācību, pārmaiņu darba organizācijā un komunikācijā ar klientiem.  Valdības uzdevuma izpildei EM ir izstrādājusi darbu plānu periodam līdz 2020.gadam.  2017.gada pirmajā pusgadā, iesaistot valsts uzraugošās iestādes, ir izstrādātas praktiskas vadlīnijas ar labās prakses piemēriem “Konsultē vispirms” ieviešanai praksē. Savukārt, 2017.gada 15.jūnijā ministru prezidents Māris Kučinskis, ministru prezidenta biedrs, ekonomikas ministrs Arvils Ašeradens, 22 valsts uzraugošo iestāžu vadītāji un vadošās uzņēmēju nevalstiskās organizācijas parakstīja memorandu par “Konsultē vispirms” ieviešanu praksē, uzņemoties pienākumus katrs savas kompetences ietvaros (skatīt: <https://em.gov.lv/konsultevispirms>).  Valsts uzraugošo iestāžu ikdienas darba efektivizēšanai, godīgas konkurences nodrošināšanai tirgū, kā arī stabilas, investīcijām pievilcīgas, starptautiski konkurētspējīgas uzņēmējdarbības vides veicināšanai Latvijā arī turpmākajam darbam pie “Konsultē vispirms” ieviešanas jānorit sistemātiski un jābūt balstītam vienotos standartos, metodoloģijā un pieejā. Nepieciešams veikt specifiskās zināšanās un ekspertīzē balstītu regulāru katras iestādes snieguma novērtējumu, kā arī izstrādāt kvalitatīvus, individualizētus ieteikumus katrai no iestādēm turpmākajiem uzlabojumiem sadarbībā ar uzņēmējiem. Šo pasākumu īstenošanai (vērtēšanas metodoloģijas izstrāde 23 iestāžu esošās situācijas auditam un progresa novērtējumam, iestāžu darbinieku un klientu aptaujām, personalizētu ieteikumu izstrādei darba uzlabošanai, apbalvošanai, u.c. pasākumiem) laikā līdz 2020.gadam EM nepieciešams finansējums 2017.gadā - **90 000 *euro,*** 2018.-2019.gadā - **80 000 *euro*** apmērā ik gadu.  2020.gadā saskaņā ar valdības apstiprināto *Uzņēmējdarbības vides pilnveidošanas pasākumu plānu* ir paredzēts veikt rezultātu izvērtējumu un turpmāko uzdevumu identificēšanu.  **3. Latvijas jaunuzņēmumu ekosistēmas starptautiskās atpazīstamības veicināšana**  Jaunuzņēmumu izveide un attīstība ir uzskatāma par vienu no stūrakmeņiem, lai veicinātu ekonomikas transformāciju, fokusētos uz ekonomiku, kas veicina nozaru ar augstu pievienoto vērtību attīstību, kā arī stimulētu investīciju piesaisti. Lai turpinātu attīstīt jaunuzņēmumu ekosistēmu, nepieciešams ne tikai pilnveidot tiesisko regulējumu un veidot efektīvu jaunuzņēmumu vides pārvaldību, ko jau šobrīd veic EM, bet vitāli nepieciešams arī veicināt Latvijas jaunuzņēmumu vides atpazīstamību ārvalstīs. Proti, ārvalstu investīciju piesaiste, jauno speciālistu piesaiste un jaunu komersantu izveidošanās veicināšana ir iespējama tikai tad, ja valsts uztur aktīvu dialogu ar nacionālo un starptautisko sabiedrību, skaidrojot jaunuzņēmuma būtību, uzsverot priekšrocības un informējot par iespējam, ko Latvija piedāvā jaunuzņēmumiem.  Tā ietvaros nepieciešams turpināt attīstīt informatīvu atbalsta kompleksu jaunuzņēmumiem, tai skaitā nodrošinot EM kapacitāti, kā arī iepirkuma procedūras rezultātā īstenojot marketinga aktivitātes, izstrādājot marketinga materiālus, nodrošinot publikācijas masu medijos, uzturot sociālo dialogu ar jaunuzņēmumu ekosistēmas pārstāvjiem. Nepieciešams nodrošināt dalību starptautiskos jaunuzņēmumu forumos, pieredzes apmaiņas vizītes, piesaistīt starptautiskus ekspertus, kā arī segt komandējuma izmaksas. EM aplēses liecina, ka minēto pasākumu īstenošanai nepieciešams finansējums 2017.gadā - 50 000 *euro* un 2018.-2019.gadā - 80 000 *euro* ik gadu.  Lai nodrošinātu vienotu jaunzuņēmumu vides pārvaldību, nepieciešams stiprināt kapacitāti EM resora ietvaros, paredzot novirzīt 2017.gadā - 8 000 *euro* un 2018.-2019.gadā - 24 000 *euro* ik gadu ārpakalpojuma nodrošināšanai.  Kopā nepieciešams finansējums 2017.gadā - **58 000 *euro***, savukārt 2018.-2019.gadā - **104 000 *euro***ik gadu.  **4. Ārzemnieku iemaksāto līdzekļu administrēšanas izdevumu segšana:**  **4.1.** Saskaņā ar Imigrācijas likuma 22.panta trešo daļu uzturēšanās atļauju reģistrēšanu veic Pilsonības un migrācijas lietu pārvalde. Lai iegūtu statistikas datus par Latvijas tautsaimniecībā veiktajām investīcijām, kuru ieguldītājiem ir izsniegtas termiņuzturēšanās atļaujas, izmantojot atbilstošus un modernus tehnoloģiskos risinājumus (izmantojot e-pakalpojumu), ir jāizstrādā un jāievieš papildus funkcionalitāte, kā arī nepieciešams turpināt uzturēt un pilnveidot Vienotās Migrācijas informācijas sistēmas Uzturēšanās atļauju reģistru (turpmāk - VMS UAT). Paredzēts pilnveidot datu noliktavas atskaišu sistēmu un atskaišu sagatavošanu. Pilnveidojot VMS UAT, tiks nodrošināta iespēja tās lietotājiem tiešsaistē veidot nepieciešamās atskaites.  Izveidojot starpsistēmu saskarni “C” tipa vīzas elektroniskā pieteikuma burtciparu un biometrijas datu iesniegšanai, tiks nodrošināta iespēja “C” tipa vīzas pieprasītājam caur sadarbības partnera programmatūras risinājumu iesniegt Pilsonības un migrācijas lietu pārvaldes elektroniskajā pakalpojumā "Šengenas vīzas pieteikums" savus burtciparu un biometrijas datus, tādejādi vienkāršojot un uzlabojot “C” tipa vīzas pieteikuma apstrādes procedūru.  Lai nodrošinātu minētās darbības, nepieciešams finansējums 2017.gadā - **240 126 *euro***, 2018.gadā **40 203 *euro*** un 2019.gadā - **80 768 *euro*** apmērā.  **4.2.** Drošības policija saskaņā ar Imigrācijas likuma 1.panta pirmās daļas 5.1punktu ir kompetentā valsts iestāde, kurai ir pienākums sniegt informāciju, kas ir par pamatu tam, lai ārzemniekam aizliegtu/atļautu ieceļot vai uzturēties Latvijas Republikā. Lai nodrošinātu minēto funkciju, ir nepieciešams finansējums 2017.gadā un 2018.-2019.gadā - **210 000 *euro*** apmērā ik gadu, kas saistīts ar Drošības policijas kapacitātes stiprināšanu.  **4.3.** Imigrācijas likuma 23.panta pirmās daļas 31.punktā ir noteikta īpašam mērķim noteiktu bezprocentu valsts vērtspapīru emitēšana, par kuru iegādi ir iespējams saņemt termiņuzturēšanās atļauju. Ministru kabineta 2014.gada 6.maija noteikumu Nr.237 “Valsts vērtspapīru izlaišanas noteikumi” 26.1 punkts paredz, ka bezprocentu obligāciju emisiju nodrošināšanā sadarbojas Pilsonības un migrācijas lietu pārvalde, akciju sabiedrība “Latvijas Centrālais depozitārijs” un Valsts kase. Lai nodrošinātu minēto funkciju, Valsts kasei nepieciešams finansējums 2017.gadā un 2018.-2019.gadā - **46 800 *euro*** apmērā ik gadu, tā ietvaros tiks segti izdevumi, kas saistīti ar samaksas veikšanu akciju sabiedrībai „Latvijas Centrālais depozitārijs” par īpašam mērķim noteikto bezprocentu obligāciju uzskaites un norēķinu nodrošināšanu.  **4.4.** Iepriekšminēto (4.1.-4.3.apakšpunktā) sistēmas administrēšanas izmaksu segšana nodrošina pasākumu pēctecību, atbilstoši iepriekš Ministru kabineta jau pieņemtajiem lēmumiem:   * 2015.gadā, pamatojoties uz likuma “*Par valsts budžetu 2015.gadam*” 46.pantā noteiktajiem mērķiem, ar Ministru kabineta 2015.gada 2.februāra rīkojumu Nr.54 “*Par* [*Imigrācijas likuma*](https://m.likumi.lv/ta/id/68522-imigracijas-likums)[*23.panta*](https://m.likumi.lv/ta/id/68522-imigracijas-likums#p23) *pirmās daļas 28., 29., 30. un 31.punktā paredzēto nosacījumu nodrošināšanai nepieciešamajiem pasākumiem un finansējumu 2015.gadā*” (1.1., 1.2. un 1.3.apakšpunktiem) un Ministru kabineta 2015.gada 8.oktobra rīkojumu Nr.617 “*Par pamatbudžeta programmas "Ekonomikas attīstības programma" finanšu līdzekļu izmantošanu”* (2.1. un 2.2.apakšpunktiem) tika novirzīti finanšu līdzekļus **301 622 *euro*** apmērā, t.sk. Iekšlietu ministrijas valsts pamatbudžeta apakšprogrammai 11.01.00 “Pilsonības un migrācijas lietu pārvalde” - 186822 *euro* un programmai 09.00.00 “Drošības policijas darbība” - 68 000 *euro*, kā arī Finanšu ministrijas valsts pamatbudžeta apakšprogrammai 31.02.00 “Valsts parāda vadība” - 46 800 *euro*. * 2016.gadā, pamatojoties uz likuma “*Par valsts budžetu 2016.gadam*” 49.pantā noteiktajiem mērķiem, ar Ministru kabineta 2016.gada 15.marta rīkojumu Nr.193 “*Par pamatbudžeta programmas “Ekonomikas attīstības programma” finanšu līdzekļu izmantošanu*” (1.1., 1.2. un 1.3.apakšpunktiem) tika novirzīti finanšu līdzekļi **498 636 *euro*** apmērā, t.sk. Iekšlietu ministrijas valsts pamatbudžeta apakšprogrammai 11.01.00 “Pilsonības un migrācijas lietu pārvalde” - 230 836 *euro* un programmai 09.00.00 “Drošības policijas darbība” - 221 000 *euro*, kā arī Finanšu ministrijas valsts pamatbudžeta apakšprogrammai 31.02.00 “Valsts parāda vadība” - 46 800 *euro*.   **5.** Jāņem vērā, ka saskaņā ar Ministru kabineta 2010.gada 21.jūnija noteikumu Nr.564 “Uzturēšanās atļauju noteikumi” 73.22.apakšpunktu šo noteikumu 73.1punktā minēto maksājumu atmaksā ārzemniekam pēc viņa pieprasījuma, ja pieprasījums iesniegts ne vēlāk kā četru mēnešu laikā pēc lēmuma par termiņuzturēšanās atļaujas piešķiršanu spēkā stāšanās, un ārzemnieks šajā laika periodā nav saņēmis termiņuzturēšanās atļauju.  Saskaņā ar Ministru kabineta 2015.gada 9.jūnija noteikumu Nr.284 “Valsts pamatbudžeta programmas “Ekonomikas attīstības programma” finanšu līdzekļu izmantošanas kārtība” nosacījumiem EM sadarbībā ar iesaistītajām institūcijām ir sagatavojusi Ministru kabineta rīkojuma projektu “Par pamatbudžeta programmas “Ekonomikas attīstības programma” finanšu līdzekļu izmantošanu” (turpmāk - rīkojuma projekts) un Ministru kabineta sēdes protokolēmuma projektu, kas paredz risinājumus finanšu līdzekļu sadalījumam. |
| 3. | Projekta izstrādē iesaistītās institūcijas | Iekšlietu ministrija, Finanšu ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz Ekonomikas ministriju, Finanšu ministriju, akciju sabiedrību “Latvijas Centrālais depozitārijs”, Iekšlietu ministriju, Pilsonības un migrācijas lietu pārvaldi un Drošības policiju.  Jāatzīmē, ka rīkojuma īstenošanas ieguvēji pastarpināti būs arī uzņēmēji un patērētāji, līdz ar to ieguvums ir attiecināms uz visu sabiedrību kopumā. Īpaši izdalīt atsevišķas sabiedrības mērķgrupas nevar, izņemot ārzemniekus, kuri veic maksājumu termiņuzturēšanās atļaujas saņemšanai. |
| 2. | Tiesiskā regulējuma ietekme uz tautsaimniecību un administratīvo slogu | Atbalstot proaktīvu rīcību esošo un potenciālo investīciju projektu identificēšanā un kvalitatīvā apkalpošanā, kā arī kvalitatīvu investīciju piedāvājumu sagatavošanu, tiks veicināts ĀTI plūsmas pieaugums, tādejādi ietekmējot tautsaimniecības izaugsmi un veicinot *Latvijas preču un pakalpojumu eksporta veicināšanas un ārvalstu investīciju piesaistes pamatnostādnēs 2013.-2019.gadam* noteiktā rezultatīvā rādītāja izpildi - sasniedzot ĀTI snieguma indeksu no 2018.gada līdz 2020.gadam ne mazāk kā 1,2.  Savukārt, ieviešot “Konsultē vispirms” principu, tiek veidota stabila, investīcijām labvēlīga uzņēmējdarbības vide, lai Latvija būtu labākā vieta uzņēmuma dibināšanai un darbībai ilgtermiņā, kas arī pozitīvi ietekmēs tautsaimniecību.  Nodrošinot jaunuznēmumu ekosistēmas starptautiskās atpazīstamības veicināšanas pasākumus tiks sasniegts mērķis izvirzīt Latviju par vadošo valsti Baltijā jaunuzņēmumu attīstības jomā un pilnveidota jaunuzņēmumu ekosistēma piecos virzienos: veidojot Latvijas jaunuzņēmumu vides atpazīstamību, mārketingu; veidojot efektīvu jaunuzņēmumu vides pārvaldību, veidojot modernu un efektīvu regulējumu jaunuzņēmumu attīstības veicināšanai, veicinot investoru un klientu piesaisti Latvijas jaunuzņēmumiem; nodrošinot Latvijas jaunuzņēmumu komandu attīstību un talantu piesaisti.  Paredzētā rīcība neietekmēs administratīvo slogu, savukārt sistēmas administrēšanas pasākumu īstenošana dos iespēju samazināt administratīvo slogu.  Saskaņā ar Imigrācijas likumā noteikto tiks pilnvērtīgāk īstenots Drošības policijai deleģētais uzdevums - nodrošināt Latvijas Republikas drošību apdraudošu personu ieceļošanu.  Ar īpašam mērķim noteiktu bezprocentu vērtspapīru ieviešanu tiks nodrošināta iespēja valstij uz laiku, kas nepārsniedz piecus gadus, aizņemties finanšu līdzekļus bez procentiem, ko izmantot kopējās finansēšanas nepieciešamības segšanai. Nodrošinot iespēju Pilsonības un migrācijas lietu pārvaldei ar Valsts kasi un akciju sabiedrību “Latvijas Centrālais depozitārijs” veikt informācijas apriti vienotā informācijas sistēmā - VMS UAT, tiks nodrošināts mazāks administratīvais slogs iesaistītajām institūcijām un ārzemniekiem, kuri vēlēsies saņemt termiņuzturēšanās atļaujas, iegādājoties valsts bezprocentu vērtspapīrus.  Pilnveidojot Pilsonības un migrācijas lietu pārvaldes administrēto Uzturēšanās atļauju reģistru, izstrādājot papildu funkcionalitātes, turpmāk Pilsonības un migrācijas lietu pārvaldei un Ekonomikas ministrijai tiks atvieglots un paātrināts darbs ar datu apstrādi un to analīzi. Savukārt, ārzemniekiem, kuri ir termiņuzturēšanās atļauju pietecēji un saņēmēji, būs iespēja izmantot e-pakalpojumus. |
| 3. | Administratīvo izmaksu monetārs novērtējums | Tiesību aktā paredzētās rīcības tiks īstenotas valstspamatbudžeta 33.00.00 programmā “Ekonomikas attīstības programma” iemaksāto līdzekļu ietvaros. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.gads** | | Turpmākie trīs gadi (*euro*) | | |
| **2018.gads** | **2019.gads** | **2020.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 |  |  |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 |  |  |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
|  | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar Valsts kases elektronisko pakalpojumu portālā pieejamo informāciju līdz 2016.gada 31.decembrim valsts pamatbudžeta programmā 33.00.00 “Ekonomikas attīstības programma” naudas līdzekļu atlikums bija 1 328 759,65 *euro*. Savukārt no 2017.gada 1.janvāra līdz 17.jūlijam valsts pamatbudžeta programmā “Ekonomikas attīstības programma” ir veiktas iemaksas **1 196 833,05** *euro* apmērā.  Rīkojuma projektā paredzēto pasākumu īstenošanai nepieciešams finansējums 2017.gadā - 753 836 *euro* apmērā.  Lai nepalielinātu Valsts budžeta deficītu, paredzams izlietot līdzekļus no veiktajām iemaksām 2017.gadā, jo rīkojuma projektā noteikto summu pārsniedz pieejamie finanšu līdzekļi - **768 830***euro*, ņemot vērā Valsts kases elektronisko pakalpojumu portālā pieejamo informāciju un Pilsonības un migrācijas lietu pārvaldes datus uz 2017.gada 5.jūliju par izņemtajām termiņuzturēšanās atļaujām  Lai atbilstoši Ministru kabineta 2010.gada 21.jūnija noteikumu Nr.564 “Uzturēšanās atļauju noteikumi” 73.21. un 73.22.apakšpunktam veiktu atmaksu (ja atmaksa būs nepieciešama), pēc informācijas uz 2017.gada 17.jūlija dienas beigām, ir jārezervē finanšu līdzekļi **428 003,05** *euro* apmērā.  Saskaņā ar likuma “Par valsts budžetu 2017.gadam” 58.pantā noteikto rīkojuma projektā tiek noteikts, ka:   1. ĀTI piesaistes aktivitāšu īstenošanā iesaistītajiem darbiniekiem, kā arī citu ministriju augstākajai vadībai, nepieciešams nostiprināt zināšanas, kas saistās ar potenciālo ārvalstu investoru identificēšanu, uzrunāšanu un noturīgas intereses par investīciju veikšanu Latvijā radīšanu. Šo mērķi iecerēts sasniegt noslēdzot līgumu par individualizētām apmācībām ar kādu no starptautiski atzītākajām mārketinga un konsultāciju kompānijām Latvijā. Nepieciešams arī pilnveidot EM rīcībā esošo datu apstrādes un analīzes programmatūru, kas ļautu veikt kvalitatīvu potenciālo ārvalstu investoru datu analīzi un atlasi, kā arī sagatavot kvalitatīvus piedāvājumus ārvalstu investoru uzrunāšanai.   Paredzēto ĀTI piesaistes aktivitāšu īstenošanai saskaņā ar EM veiktajiem aprēķiniem nepieciešams finansējums 2017.gadā - 108 910 *euro*, 2018.gadā - 303 770 *euro* un 2019.gadā - 300 770 *euro* apmērā (skatīt 1.pielikumu), tajā skaitā:  **1.1.** Par aktivitāšu īstenošanu atbildīgo darbinieku zināšanu un prasmju kapacitātes stiprināšanai (apmācības darbiniekiem, konsultatīvais atbalsts un treniņi darbiniekiem par individualizēto prezentāciju sagatavošanu un prezentēšanu):   * 2017.gadā - 4 800 *euro* apmērā, * 2018.gadā - 25 000 *euro* apmērā, * 2019.gadā - 22 000 *euro* apmērā.   **1.2.** Investīciju piedāvājumu sagatavošanai un potenciālo ārvalstu investoru uzrunāšanai:   * 2017.gadā - 104 110 *euro* apmērā, tajā skaitā: * 23 440 *euro* - prezentāciju investoriem sagatavošanai; * 5 410 *euro* - jaunākas datu apstrādes programmatūras iegādei un abonēšanai; * 40 000 *euro* - sākotnējo iepazīšanās vizīšu pie potenciālajiem ārvalstu investoriem organizēšanai (7 vizītes gadā 2-3 darbinieku sastāvā*,* izmaksas var svārstīties atkarībā no galamērķa, sīkāku 2017.gadā plānoto braucienu sarakstu skatīt šīs anotācijas 1.pielikuma 2.tabulā); * 5 260 *euro* - juridiskajiem pakalpojumiem; * 30 000 *euro* - projektu tehniski ekonomiskā pamatojuma izvērtēšanai. * 2018.gadā - 278 770 *euro* apmērā, tajā skaitā: * 71 050 *euro* - prezentāciju investoriem sagatavošanai; * 33 800 *euro* - piedāvājumā iekļaujamo informatīvo materiālu izstrādei; * 1 920 *euro* - jaunākas datu apstrādes programmatūras iegādei un abonēšanai; * 72 000 *euro* - sākotnējo iepazīšanās vizīšu pie potenciālajiem ārvalstu investoriem organizēšanai (20 vizītes gadā 2 darbinieku sastāvā, vienas vizītes aptuvenās izmaksas vienai personai - 2 000 *euro,* izmaksas var svārstīties atkarībā no gala mērķa); * 10 000 *euro* - juridiskajiem pakalpojumiem; * 90 000 *euro* - projektu tehniski ekonomiskā pamatojuma izvērtēšanai. * 2019.gadā - 278 770 *euro* apmērā, tajā skaitā: * 71 050 *euro* - prezentāciju investoriem sagatavošanai; * 33 800 *euro* - piedāvājumā iekļaujamo informatīvo materiālu izstrādei; * 1 920 *euro* - jaunākas datu apstrādes programmatūras iegādei un abonēšanai; * 72 000 *euro* - sākotnējo iepazīšanās vizīšu pie potenciālajiem ārvalstu investoriem organizēšanai (20 vizītes gadā 2 darbinieku sastāvā, vienas vizītes aptuvenās izmaksas vienai personai - 2 000 *euro,* izmaksas var svārstīties atkarībā no gala mērķa); * 10 000 *euro* - juridiskajiem pakalpojumiem; * 90 000 *euro* - projektu tehniski ekonomiskā pamatojuma izvērtēšanai.  1. “Konsultē vispirms” pasākumu ieviešanai paredzēts veikt iepirkumu “Reitinga izstrāde principa “Konsultē vispirms” ieviešanas novērtēšanai”, nodrošinot projekta uzsākšanai nepieciešamo finansējumu:  * 2017.gadā - 90 000 *euro* apmērā, tajā skaitā: * 80 000 *euro* reitinga izstrādei principa “Konsultē vispirms” ieviešanas novērtēšanai (iepirkums); * 10 000 *euro* projekta “Konsultē vispirms” administratīvo izdevumu segšanai, tai skaitā: * 1 500 *euro* prezentāciju gatavošanai “Konsultē vispirms” popularizēšanas pasākumiem (~10 prezentācijas gadā), * 1 000 *euro* reprezentatīvo materiālu sagatavošanai un iegāde (logo, baneri, roll-up u.c. vizuālo materiālu izgatavošana, maketēšana un izvietošana), * 12 *euro* domēna konsultēvispirms.lv iegāde un abonēšana, * 7 488 *euro* darba grupu un semināru organizēšanai augsta līmeņa iestāžu vadītājiem principa “Konsultē vispirms” iedzīvināšanai, dalībai citu iestāžu organizētos pasākumos, t.sk. dalības maksai (4-5 pasākumi/ darba grupas gadā). * 2018.-2020.gadā - 80 000 *euro* apmērā ik gadu, tajā skaitā:   + 70 000 *euro* (ik gadu) reitinga īstenošanai principa “Konsultē vispirms” ieviešanas novērtēšanai (iepirkuma turpinājums, iepirkuma līgumu plānots slēgt uz četriem gadiem, lai nodrošinātu reitinga kvalitāti un objektivitāti ilgtermiņā, jo reitinga ietvaros būs jāvērtē gan iestāžu progress, gan jāsalīdzina šis progress pa gadiem, gan jāstrādā ciešā sadarbībā ar “Konsultē vispirms” iestādēm);   + 10 000 *euro* (ik gadu) projekta “Konsultē vispirms” administratīvo izdevumu segšanai (tai skaitā prezentāciju gatavošana, reprezentatīvo materiālu (logo, baneri, roll-up u.c. materiālu) sagatavošana un iegāde, darba grupu un semināru organizēšana augsta līmeņa iestāžu vadītājiem principa “Konsultē vispirms” iedzīvināšanai).   “Konsultē vispirms” projektā iesaistītās iestādes ir ļoti atšķirīgas - sākot ar nelielām iestādēm, kas veic pavisam šauru jomu uzraudzību, līdz iestādēm, kas nodrošina vairāku jomu uzraudzību dažādos Latvijas reģionos. Lai būtu iespējams pilnvērtīgi izvērtēt šo iestāžu atbilstību “Konsultē vispirms” principiem, nepieciešams piesaistīt ekspertus, kas spēs izstrādāt atbilstošu metodoloģiju objektīvam šo iestāžu darbības novērtējumam, sniedzot priekšlikumus darbības uzlabojumiem un tādējādi nodrošinot “Konsultē vispirms” principa veiksmīgu attīstību un iestrādi iestāžu darbā. “Konsultē vispirms” principa efektīva darbība nav iespējama bez uzņēmēju un visas sabiedrības iesaistes, tāpēc projekta ietvaros plānotas arī informatīvās aktivitātes, kas veicinās principa atpazīstamību un radīs pozitīvu “spiedienu” no sabiedrības un uzņēmējiem principa aktīvākai ieviešanai. Attiecīgi EM plāno izsludināt iepirkumu 2017.-2020.gadam, kas ietvers:   * vērtēšanas metodoloģijas izstrādi 23 iestāžu esošās situācijas auditam un progresa novērtējumam, * komunikācijas plāna izstrādi, * iestāžu darbinieku un klientu aptauju ikgadēja veikšanu, * ikgadēja personalizētu ieteikumu izstrādāšanu iestādēm darba uzlabošanai, * ikgadēju pasākumu aktīvāko iestāžu sumināšanai.  1. Aktivitātes jaunuzņēmumu ekosistēmas atpazīstamības veicināšanai (marketinga materiālu izstrāde, dalība starptautiskos jaunuzņēmumu forumos, pieredzes apmaiņas vizītes, ekspertu piesaiste) plānots īstenot iepirkuma procedūrā. Saskaņā ar EM veiktajiem aprēķiniem, pasākumu īstenošanai nepieciešams finansējums 2017.gadā - 50 000 *euro* un 2018.-2019.gadā - 80 000 *euro* ik gadu Rīcības plāna jaunuzņēmumu ekosistēmas attīstībai paredzēto pasākumu ieviešanai (detalizētu izmaksu aprēķinu skatīt 2.pielikumā).   Lai pilnvērtīgi nodrošinātu minēto aktivitāšu īstenošanu, nepieciešams stiprināt kapacitāti EM resora ietvaros, paredzot novirzīt 2017.gadā - 8 000 *euro* un 2018.-2019.gadā - 24 000 *euro* ik gadu ārpakalpojuma iepirkšanai Rīcības plāna jaunuzņēmumu ekosistēmas attīstībai paredzēto pasākumu ieviešanai.   1. Pilsonības un migrācijas lietu pārvaldei nepieciešams finansējums (skatīt 3.pielikumu), lai varētu nodrošināt papildus funkcionalitātes izstrādi un ieviešanu, uzturēšanu un pilnveidošanu VMS UAT:  * 2017.gadā - 240 126 *euro* apmērā (izdevumu ekonomiskās klasifikācijas kods (turpmāk - EKK) 5000 - pamatkapitāla veidošana), tajā skaitā: * 80 042 *euro* - uzturēšanās atļaujas pieteikumā, izmantojot e-pakalpojumu, iesniegto elektronisko dokumentu ievietošanai digitālajā arhīvā; * 50 094 *euro* - VMIS UAT funkcionalitāte papildināšanai, piedāvājot iespēju iegūt atskaites, kas nodrošina iespēju veikt - uzturēšanās atļauju pieprasījumu termiņu kontroli; trūkstošo dokumentu kontroli; sadarbības iestāžu atbilžu statusa kontroli; * 40 293 *euro* - VMIS UAT pilnveidošanai ar mērķi iegūt detalizētākus audita pierakstus; * 29 948 *euro* - VMIS UAT datu noliktavas pilnveidošanai; * 20 147 *euro* - e-pakalpojuma izveidei “D” tipa vīzas elektroniskai pieteikuma iesniegšanai un apmeklējuma rezervēšanai; * 19 602 *euro* - starpsistēmu saskartnes izveidei “C” tipa vīzas elektroniskai pieteikuma burtciparu un biometrijas datu iesniegšanai. * 2018.gadā - 40 203 *euro* apmērā, tajā skaitā 878 *euro* (EKK - preces un pakalpojumi) un 39 325 *euro* (EKK 5000 - pamatkapitāla veidošana), lai nodrošinātu dokumentu skenēšanu un to pievienošanu VMIS UAT apakšsistēmā un Elektroniski digitālajā arhīvā. Nepieciešams ierīkot piecas datorizētas darba vietas ar skeneriem un specializētu datorprogrammatūras licenci. * 2019.gadā - 80 768 *euro* apmērā (EKK 5000 - pamatkapitāla veidošana), tajā skaitā: * 29 948 *euro* VMIS UAT datu noliktavas pilnveidošanai, izveidojot jaunus skatus datu noliktavās; * 50 820 *euro* vienas *Oracle Enterprise* datu bāzes vadības sistēmas licences iegādei. Tā nepieciešama, jo sākotnēji ieviešot VMIS UAT statistikas un datu analīzes sistēmu, tika iegādāta un līdz šim lietota būtiski lētāka *Oracle One* datu bāzes vadības sistēmas licence, bet tai ir ierobežojumi uz izmantojamo kapacitāti un funkcionalitāti, kas nepieciešama pieaugošajam datu apstrādes apjomam.  1. Finansējums nepieciešams Valsts kasei maksājuma veikšanai akciju sabiedrībai „Latvijas Centrālais depozitārijs” par īpašam mērķim noteikto bezprocentu obligāciju uzskaites un norēķinu nodrošināšanu 2017., 2018. un 2019.gadā 46 800 *euro* apmērā ik gadu (precēm un pakalpojumiem). 2. Drošības policijai, lai segtu izdevumus, kas saistīti ar Drošības policijas kapacitātes stiprināšanu (informācija klasificēta), ir 210 000 *euro* ik gadu līdz 2019.gadam (preces un pakalpojumi; budžeta programma 09.00.00 „Drošības policijas darbība”). | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projektam ietekme uz valsts budžetu un pašvaldību budžetiem nav, jo finanšu līdzekļi ir noteikti likuma “Par valsts budžetu 2017.gadam” pamatbudžeta programmā “Ekonomikas attīstības programma”.  Plānotie izdevumi pa pasākumiem budžeta programmas ietvaros var tikt precizēti atbilstoši veiktajam iepirkumam un faktiskajai situācijai. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, Iekšlietu ministrija, Finanšu ministrija, Valsts kase, Drošības policija, Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde notiks esošo pārvaldes funkciju ietvaros. |
| 3. | Cita informācija | Nav |

*Anotācijas IV, V un VI sadaļa – projekts šo jomu neskar.*

Ministru prezidenta biedra,

ekonomikas ministra pienākumu izpildītājs

Izglītības un zinātnes ministrs K.Šadurskis

Vīza:

Valsts sekretāra pienākumu izpildītāja

Administrācijas vadītāja I.Jaunzeme

25.07.2017 11:50

5148

J.Vilnis, 67013124

Juris.Vilnis@em.gov.lv

A.Bukšs, 67013272

Aldis.Bukss@em.gov.lv